Publication: Magyar Közlöny
Issue: MK-2001-80 (Year: 2001, Number: 80)
Era: 1990-2004
Section: a 129/2001. (VII. 13.) Korm. rendelethez
Paragraph Index: 956

4. A képzés főbb tanulmányi területei és azok arányai 4.1. Az összes kreditmennyiségen belül gyakorlathoz kapcsolódik: 47% 4.2. Főbb képzési szakaszok, témakörök és ezek kreditszáma 4.2.1. Alapozó képzés: 18 kredit — nyelvi képzés: alapfokú és középfokú nyelvtani gyakorlat, — kultúrtörténet: Németalföld történelme, általános kultúrtörténete, — nyelvtudomány: bevezetés a germanisztikába, a germán nyelvek főbb jellemzői, a németalföldi nyelv történeti gyökerei. 2001/80. szám 4.2.2. Törzs- és szakképzés: 84 kredit — Németalföldi irodalomtudomány: németalföldi irodalom a középkortól napjainkig; az irodalomtudomány holland nyelvű terminológiája; a holland és a flamand irodalom műfajai; a műelemzés modern módszerei. — Németalföldi nyelvtudomány: a holland-flamand nyelv grammatikai rendszere és lexikája és a nyelvi jelenségek adekvát terminológiával való értelmezése; a holland-flamand nyelvnek mint a történeti nyelvfejlődés eredményének módszeres megismerése; megalapozott ismeretek elsajátítása és ezek alapján értékítélet alkotása a szakterület grammatikáiról és lexikográfiájáról; a holland mint idegen nyelv tanításának szakmódszertani és didaktikai kérdései. — Nyelvi képzés (holland nyelv- és beszédgyakorlatok): az írás- és olvasáskészség, valamint a szókincs fejlesztése; a nyelvi regiszterek pontos használata, tudományos szövegek olvasása, illetve írása; a beszédkészség és a hallás utáni értés fejlesztése; nyelvhelyességi problémák felismerése, elemzése és javítása; kommunikációs és argumentációs technikák elsajátítása; a nyelvi kompetencia tökéletesítése, a szövegprodukció minőségi javítása; különböző szakterületekről vett ismeretterjesztő szövegek magyarról hollandra fordítása. — Kultúrtörténet (országismeret): Hollandia és Belgium társadalmi és kulturális életének, illetve intézményrendszereinek megismerése; a modern holland és belga társadalom aktuális problémái, a modern holland-flamand kultúra alapvető sajátosságai, s azok tükröződése az irodalomban és a művészetben. — Nyelvi képzés (stílus- és fordítási gyakorlatok): a megszerzett középfokú szóbeli és írásbeli kifejezőkészség továbbfejlesztése; felkészítés a tudományos nyelv írásbeli és szóbeli használatára.

Source: https://magyarkozlony.hu/hivatalos-lapok/c27aef8bad888f243e743ce19b7e6aeb0578bc80/dokumentumok/233c18ee3306e46ea81ff8ef04ba00b38343305e/letoltes